Odense Adresse-Contoirs Efterretninger, 1848-08-12
Odense. Den til næstkommende Tirsdag til Fordeel for de faldne danske Krigeres efterladte Enker, og Børn averterede store Koncert i St. Knuds Kirke gives af 4 svenske Regimenters Musikkorpser, med et Personale af c. 80 Musici. (Meddelelse fra Nordslesvig). Den 6 August. Preusserne ere i Tirsdags rykkede noget tilbage, saa at der ikke er synderlig mange nordfor Christiansfeldt, Man antager c. 3 til 500 Mand, en større Deel har lagt sig til Ro bagvad Christiansfeldt og i de Land sogne, der ligge i lige Linie med denne By, f. Ex. Aller, Steppinge &c.; deres Forpostkjede, som bevogtes meget strængt, have de ved Høkkelbjerg. Saasnart Man i Tirsdags i Kolding havde faaet at vide, at Fjenden var rykket tilbage, drog en Patrouille af vore Tropper, bestaaende af omtrent 50 Mand, hvoraf 16 vare Herregaardskytter de øvrige Dragoner, ad Landeveien efter Søllund; ved Veistrup Roi (ligend for Skamlingsbanke) stødte de paa fjendtlige Husarer, som de forjagede og hvoraf de toge 1 tilfange, 3 andre faldt af Hestene for deres Skud, dog har Man senere bragt i Erfaring, at kun den ene af disse var saaret. De to andre, der af Frygt for Skytternes Kugler havde ladet sig glide ned af Hestene, anstillede sig som døde medens Vore jagede forbi efter de Flygtende og skjulte sig derpaa indtil Alting var forbi bag et Hegn, hvorfra de endnu samme Aften tilfods vendte tilbage til deres Qvarterer. Næste Dag kom en svær fjendtlig Patrouille paa en Eskadron og et Par Kompagnier heelt op til Vonsild, hvor Man siden daglig har seet snart danske, snart fjendtlige Patrouiller. J Fredags kom endog 2 preussiske Kurasserer Kolding saa nær, at de fra Bankerne kunde see ned over Byen, det var Forposten af et fjendtligt Detaschement paa 4 a 500 Mand Jnfanteri og en Eskadron Kuirasserer, der var sendt ud paa Fouragering. Fra Kolding, hvor Man sikkert maa have observeret Forposten paa Bankerne, afsendtes en Patrouille, men det synes ikke, at Man strax havde en tilstrækkelig Styrke ved Haanden for at fordrive den usædvanlig talrige Fjende, der da i Ro udførte Plyndringen, hvorefter den atter trak sig tilbage. Den provisoriske Øvrighed behandler Nordslesvigerne virkelig meget honet: i det samme Øieblik den sender en Reqvisition, sender den tillige Executionen til at inddrive den paa staaende Fod. Hiint Detaschement havde saaledes en Reqvisitionsordre til Vonsild Sogn paa 10,000 Pd. Halm; Ligningsmændene vilde have Qvantummet fordeelt paa Beboerne, men dertil var der ingen Tid. De Fjendtlige gjennem snusede selv Husene og toge hvad de fandt. Hvor der ingen Folk var hjemme, læssede de selv, spændte selv Hestene for og kjørte selv. Deres Bytte var 16 Læs, som langt oversteeg det reqvirerede Qvantum. Vognene kom først tilbage efter 1 1/2 Dogn, da de maatte kjøre Straaet omkring i flere Kantonnementer, hvor Man ikke mere kunde opdrive frisk Straa, medens det gamle ikke længer var at bruge til at ligge i, da det var blevet fuldt at Utøi. Gud veed hvad nu den næste Reqvisition vil blive, det er meget nemt at udskrive Reqvisitioner og Amtmand Bruhn er meget forekommende i slige Henseender. J Aftes var der atter en stærk Patrouille af preussiske Jægere ned mod Kolding, Man har hørt en heel Deel Skud og der siges, at Lieutenant Hegermann-Lindencrones, Hest er bleven saaret. Jdag siger Man, at Preusserne skulle hylde "Reichsverweseren", men det hedder ganske bestemt, at de ikke ville. Rughøsten er nu her i Gang, den er velsignet, men det regnfulde Veir vil, ifald det vedbliver, gjøre Bjergningen meget vanskelig; paa enkelte Steder har Rugen allerede begyndt at spire.